पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान आधा शटर खुले होने की बात कहते हुए प्रशासन ने बुधवार को 6 किराना दुकानों पर 55 हजार की चालानी कार्रवाई कर जुर्माना वसूला। इसके बाद से किराना व्यावसायी प्रशासन की इस कार्रवाई से आक्रोशित हैं। उन्होंने नगर में चल रहे राशन सामग्री की होम डिलीवरी बंद कर दी है।
वही व्यापारी संघ और प्रशासन के बीच वार्ता चली, लेकिन इसमें कोई हल नहीं निकल पाया। वही दूसरे दिन शुक्रवार को भी प्रशासन द्वारा व्यापारियों को मनाने के लिए प्रयास किया गया, लेकिन इस बार भी कोई हल नहीं निकल पाया। व्यापारियों द्वारा दुकानें बंद रखने के साथ होम डिलीवरी भी बंद किया गया है। व्यापारियों और प्रशासन के बीच चल रही खींचतान का खामियाजा लोगों को भुगतना पड़ेगा। होम डिलीवरी नहीं मिलने से लोगों को राशन सामग्री नहीं मिल पाएगी।
नियमों में छूट की मांग की
भाजयुमो जिलाध्यक्ष राजा पांडेय ने कहा भानुप्रतापपुर में व्यापारियों के ऊपर की गई चालानी कार्यवाही के बाद व्यापारियों के बंद के निर्णय से आम जनता को परेशानी हो
रही है। प्रभारी एसडीएम उत्तम सिंह पंचारी को अवगत कराते हुए नियमों में शिथिलता की मांग की गई है।
जल्द हल निकाला जाएगा: एसडीएम
प्रभारी एसडीएम उत्तम सिंह पंचारी ने कहा व्यापारियों से चर्चा कर समस्या को हल करने का प्रयास जारी है। जल्द हल निकाला जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn